ՄՐՑՈՒՅԹԻ ՄԱՍՆԱԿՑԻ ՀՐԱՀԱՆԳ

ԱրմենՏել ՓԲԸ համար օբյեկտների վթարա-վերականգնողական էլեկրամոնտաժային աշխատանքների կատարման համար կապալառուի ընտրության պարզեցված մրցույթ 1 տարի ժամկետով:

**ք. ԵՐԵՎԱՆ, 2014թ.**

## 1. Մրցույթի առարկան

«ԱրմենՏել» ՓԲԸ (այսուհետ՝ Պատվիրատու) սույնով հրավիրում է Ձեր Ընկերությանը (այսուհետ՝ Մասնակից) մասնակցելու «ԱրմենՏել» ՓԲԸ համար օբյեկտների վթարա-վերականգնողական էլեկրամոնտաժային աշխատանքների կատարման համար կապալառուի ընտրության պարզեցված մրցույթ 1 տարի ժամկետով (այսուհետ՝ Մրցույթ):

Հաղթողի հետ կարող է կնքվել 1 տարի տևողությամբ աշխատանքների կատարման պայմանագիր (Հավելված 2): Աշխատանքների ցուցակը և դրանց բնութագրությունները բերված են Հավելված 1-ում:

Վթարա-վերականգնողական աշխատանքների (այսուհետ` ՎՎԱ) կանխատեսվող ծավալները բերված են հավելված 7-ում: Հավելված 7-ում բերված աշխատանքային ծավալները հանդիսանում են կանխատեսում և պատվիրատուի համար չեն հանդիսանում պարտավորություն հաղթողին պատվիրել հենց այդպիսի ծավալներ:

## 2. Մրցույթի անցկացման կարգը

Մրցույթի անցկացման հետ կապված բոլոր հարցերով Պատվիրատուի կոնտակտային անձ՝

* **Ազգանուն անուն՝ Րաֆֆի Գևորգյան**
* **Պաշտոնը՝** Գնումների, պայմանագրերի պատրաստման և մոնիտորինգի բաժնի ավագ մասնագետ
* **Հասցեն՝** ք. Երևան, Ահարոնյան 2, 207 սենյակ
* **Հեռախոս՝** +374 10 29 05 08
* **Էլեկտրոնային հասցե՝** RafGevorgyan@beeline.am

Մրցույթն անց է կացվում 4 փուլով.

**2.1.Փուլ 1: Մասնակիցներից առաջարկների հավաքում**

* Մրցույթի Մասնակցի Հրահանգն (այսուհետ – ՄՄՀ) իր Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ՄՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի բովանդակությանը ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը ներկայացված է ՄՄՀ-ի Հավելված 3-ում և փոփոխման ենթակա չէ),
2. Որակավորման պահանջներին համապատասխանության հայտարարագիր (ձևը ներկայացված է ՄՄՀ-ի Հավելված 4-ում և փոփոխման ենթակա չէ),
3. Էլեկտրոնային փաստաթղթերի փոխանցման ակտը (ձևը ներկայացված է ՄՄՀ-ի Հավելված 5-ում և փոփոխման ենթակա չէ):
4. Մասնակցի հարցաթերթիկ (ձևը ներկայացված է ՄՄՀ-ի Հավելված 6-ում և փոփոխման ենթակա չէ),
5. Շինարարության և էներգետիկայի լիցենզիաներ (ՀՀ օրենսդրությամբ նախատեսված ՀՀ Քաղաքաշինության նախարարության կողմից տրված ՀՀ քաղաքաշինութկան բնագավառում շինարարության իրականացման լիցենզիա` ներառյալ հետևյալ ներդիրը ըստ` էներգետիկ ոլորտի)
6. Համապատասխան փաստաթուղթ (վկայական) 1000վ-ից բարձր լարման տակ աշխատանքներ կատարելու համար Աշխատանքային խմբի (բրիգադի) յուրաքանչյուր աշխատակցի համար:
7. Էներգետիկայի ոլորտում նմանատիպ ծառայությունների մատուցման վերջին տարվա ընթացքում աշխատանքային փորձի առկայությունը հաստատող փաստաթղթեր` պայմանգրի պատճեներ, ակտեր, առնվազն 5,000,000 AMD-ի չափով :

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՄՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով՝ առանց ԱԱՀ-ի հաշվարկման:
* Կոմերցիոն առաջարկում Մասնակցի ներկայացված գները, Մասնակցի հաղթանակի դեպքում, կարող են ֆիքսվել Մրցույթի արդյունքում կնքվելիք պայմանագրում և պետք է մնան անփոփոխ պայմանագրի գործողության ողջ ընթացքում, եթե կողմերը չկնքեն այն փոփոխելու մասին համաձայնագիր: (1 տարի)
* Մասնակիցը պետք է ապահովի պատրաստվածությունը Պատվիրատուին պայմանագրի ստորագրումից հետո տրամադրել այն ծառայությունները, որոնք նշված են առկա ՄՄՀ-ի Հավելված 1-ում:
* Պատվիրատուն Մասնակցին առաջարկում է վճարման 3 տարբերակ.
	+ Ընդունման-հանձնման ակտն ստորագրելու պահից 60 օրացուցային օրվա հետվճար,
	+ Ընդունման-հանձնման ակտն ստորագրելու պահից 90 օրացուցային օրվա հետվճար,
	+ Ընդունման-հանձնման ակտն ստորագրելու պահից 180 օրացուցային օրվա հետվճար:

Մասնակցի կոմերցիոն առաջարկը պետք է ներառի վերևում առաջարկված վճարման տարբերակներից մեկի կամ մի քանիսի համար գներ:

* Կոմերցիոն առաջարկի ընդհանուր արժեքը չի կարող գերազանցել **19 000 000 դրամ:**
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 60 օրացուցային օրից ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկները էլեկտրոնային տեսքով:
* Առաջարկը պետք է ներառի հետևյալ ֆայլերը.
1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Մրցույթի որակավորման պահանջներին մասնակցի առաջարկի համապատասխանության հայտարարագիր իր հավելվածներով՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Մասնակցի հարցաթերթիկը՝ փաստաթղթի սկան արված պատճենը PDF ձևաչափով (ֆայլի անունը Մասնակցի հարցաթերթիկ.pdf):
4. Շինարարության և էներգետիկայի լիցենզիաներ (ՀՀ օրենսդրությամբ նախատեսված ՀՀ Քաղաքաշինության նախարարության կողմից տրված ՀՀ քաղաքաշինութկան բնագավառում շինարարության իրականացման լիցենզիա` ներառյալ հետևյալ ներդիրը ըստ` էներգետիկ ոլորտի) փաստաթղթերի սկան արված պատճենը PDF ձևաչափով (ֆայլի անունը լիցենզիաներ.pdf),
5. Համապատասխան փաստաթուղթ (վկայական) 1000վ-ից բարձր լարման տակ աշխատանքներ կատարելու համար Աշխատանքային խմբի յուրաքանչյուր աշխատակցի համար՝ փաստաթղթերի սկան արված պատճենը PDF ձևաչափով (ֆայլի անունը վկայականներ.pdf):
6. Էներգետիկայի ոլորտում նմանատիպ ծառայությունների մատուցման վերջին տարվա ընթացքում աշխատանքային փորձի առկայությունը հաստատող փաստաթղթեր` պայմանգրի պատճեներ, ակտեր, առնվազն 5,000,000 AMD-ի չափով՝ փաստաթղթերի սկան արված պատճենը PDF ձևաչափով (ֆայլի անունը պայմանագրեր և ակտեր.pdf)

Վերը թվարկված ֆայլերը մասնակիցը տեղադրում է գաղտնաբառով պաշտպանված RAR ձևաչափ մեկ արխիվում (ֆայլի անունը *«Մասնակցի անվանումը ՎՎԱ»*: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԿԱԶՄԻ ՄԵՋ ՄՏՆՈՂ ՖԱՅԼԵՐԸ: ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է ՄՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի Tender\_armentel\_RG@beeline.am հասցեին **25.12.2014թ.** ժամը **15:00 (տեղական ժամանակով)** ոչ ուշ ժամկետում:
* ՄՄՀ թիվ 5 Հավելվածի պահանջներին համապատասխան պատրաստված Էլեկտրոնային տեղեկատվության հանձնման ակտը (Ակտ pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի Tigs@beeline.am հասցեին (առանց պատճեններն այլ փոստարկղերին ուղարկելու) **25.12.2014թ.** ժամը **15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին:*Մասնակցի անվանումը «ՎՎԱ»:*

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՄՄՀ 2.1.4 բաժնում սահմանված ժամկետից ժամկետից ուշ:

**2.2. Փուլ 2: Մասնակիցների որակավորումը և կարճ ցուցակի ձևավորումը**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ՄՄՀ 2.1.1-2.1.4 բաժինների պահանջներին: (բլոկ-գործոն)
2. Մասնակիցը համաձայն է պայմանագիր կնքել ՄՄՀ թիվ 2 Հավելվածի ձևով առանց որևէ փոփոխության: (բլոկ-գործոն)
3. Մասնակիցը պետք է ներկայացնի ծառայությունների մատուցման համար անհրաժեշտ լիցենզիաները (ՀՀ օրենսդրությամբ նախատեսված ՀՀ Քաղաքաշինության նախարարության կողմից տրված ՀՀ քաղաքաշինութկան բնագավառում շինարարության իրականացման լիցենզիա` ներառյալ հետևյալ ներդիրը ըստ` էներգետիկ ոլորտի): (բլոկ-գործոն)
4. Մասնակիցը պետք է ներկայացնի աշխատակիցների ցուցակ (առնվազն 2 աշխատանքային խումբ (բրիգադ) 2-ական աշխատակիցներով), որոնք ունեն համապատասխան փաստաթուղթ (վկայական) 1000վ-ից բարձր լարման տակ աշխատանքներ կատարելու համար: (բլոկ-գործոն)
5. Մասնակիցը պետք է ունենա էներգետիկայի ոլորտում վերջին տարվա ընթացքում կազմակերպության գործունեության ապացույց (ակտեր և պայմանագրեր) առնվազն 5,000,000 AMD-ի չափով: (բլոկ-գործոն)
6. Երաշխիքի ժամկետը պետք է լինի ոչ պակաս քան 1 տարի աշխատանքների ընդունման ակտի ստորագրման պահից հաշված (բլոկ-գործոն):
7. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ (բլոկ-գործոն):
8. Մասնակիցը չունի ժամկետանց պարտքեր երրորդ անձանց նկատմամբ և համաձայն վարկային բյուրոյի գրանցամատյանի տեղեկատվության (բլոկ-գործոն):
9. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր(բլոկ-գործոն):
10. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին (բլոկ-գործոն):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Մրցույթի հաջորդ փուլերին:

**2.3 Փուլ 3: Առաջարկների բարելավում**

* Փուլը կանցկացվի բարելավված առաջարկների հարցման ձևաչափով:
* Բարելավված կոմերցիոն առաջարկների պատրաստման ժամանակ մասնակիցը ներկացնում է նոր գներ այն դիրքերի համար, որոնց համար նշված է կանխատեսումային ծավալ:
* Այն դիրքերի նոր գները, որոնց համար բացակայում է կանխատեսումը, կհաշվարկվեն ավտոմատ կերպով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը բարելավված առաջարկների հարցման համար:

**2.4. Փուլ 4: Հաղթողի ընտրությունը և հայտարարումը**

* Պատվիրատուն բարելավված առաջարկները դասակարգում է ըստ կոմերցիոն առաջարկի նվազագույն գնի: Մրցույթի ավարտից հետո կընտրվեն մեկ հաղթող և մեկ պահուստային մատակարար: Հաղթող կճանարվի առաջին ռանգով մասնակիցը, իսկ պահուստային մատակարար՝ երկրորդ ռանգով (Պահուստային մատակարարը կարող է ներգրավվել հողթողի որակազրկման դեպքում): Հաղթողի հետ կստորագրվի հավելված 2-ում ներկայացված պայմանագիրը:
* Հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) կայքերում:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն մրցույթի այլ ձևական պահանջները.
* Պատվիրատուն կարող է մրցույթը ճանաչել չկայացած, եթե.
1. Չի ստացվել ոչ մի առաջարկ:
2. Ներկայացվել է որակավորման պահանջներին համապատասխանող միայն մեկ առաջարկ:
3. Ներկայացված առաջարկներից ոչ մեկը չի համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Հավելվածներ**

1. Հավելված 1: Տեխնիկական պահանջներ



1. Հավելված 2: Պայմանագրի ձևանմուշը



1. Հավելված 3: Կոմերցիոն առաջարկի ձև



1. Հավելված 4: Մրցույթի պահանջներին համապատասխանության մասին հայտարարագիր



1. Հավելված 5: Մրցութային առաջարկի փոխանցման ակտը



1. Հավելված 6: Մասնակցի հարցաթերթիկ

 

1. Հավելված 7: Աշխատանքների կանխատեսումային վիճակագրություն

